b"\n_START_ARTICLE_\nDufourspitze\n_START_SECTION_\nLega\n_START_PARAGRAPH_\nVrh je del masiva Monte Rosa na meji z Italijo. Vrh gore le\xc5\xbei pribli\xc5\xbeno 160 metrov od dr\xc5\xbeavne meje na \xc5\xa1vicarskem ozemlju. Celotna gorska veriga obi\xc4\x8dajno velja za italijansko-\xc5\xa1vicarsko mejno goro, tako da vloga najvi\xc5\xa1je gore, ki v celoti le\xc5\xbei na ozemlju \xc5\xa0vice, pripada gori Dom (tudi v Peninskih Alpah).\n_START_SECTION_\nZgodovina\n_START_PARAGRAPH_\nPrvotno je bil vrh v \xc5\xa0vici imenovan Gornerhorn ('mogo\xc4\x8dna ali velika gora') in v Italiji H\xc3\xb6chste Spitze. Prva topografija 19. stoletja se je izkazala, da sta bila Gornerhorn in H\xc3\xb6chste Spitze ista. Leta 1863 jo je Zvezni svet v \xc4\x8dast \xc5\xa1vicarskemu generalu in kartografu Guillaume-Henri Dufourju (1787-1875) preimenoval. Dufour je bil urednik prvega natan\xc4\x8dnega zemljevida \xc5\xa0vice, ki se po njem imenuje Dufourjev zemljevid. Prej\xc5\xa1nje ime Gornerhorn uporabljajo doma\xc4\x8dini Walserji._NEWLINE_Prvi vzpon je potekal 1. avgusta 1855, navezo je vodil Charles Hudson. Drugi udele\xc5\xbeenci ekipe so bili John Birkbeck, Edward J. W. Stephenson in brata Christopher in James G. Smyth. Gorski vodniki Johannes in Matth\xc3\xa4us Zumtaugwald iz Zermatta in Ulrich Lauener iz Lauterbrunnena so Angle\xc5\xbeem utrli pot. Charles Hudson se je ubil deset let kasneje pri spustu iz Matterhorna.\n_START_SECTION_\nPoti\n_START_PARAGRAPH_\nKlasi\xc4\x8dna pot poteka preko vzhodnega pobo\xc4\x8dja in je bila prvi\xc4\x8d uporabljena leta 1872, prehodili so jo Britanci Richard in William Pendlebury in Charles Taylor, \xc5\xa0vicar Ferdinand Imseng, Avstrijec Gabriel Spechtenhauser in Italijan Giovanni Oberto._NEWLINE_Izhodi\xc5\xa1\xc4\x8de za vzpon na Dufourspitze iz \xc5\xa1vicarske strani je preko obi\xc4\x8dajne poti do ko\xc4\x8da Monte Rosa  na vi\xc5\xa1ini 2883 m.\n_START_SECTION_\nKo\xc4\x8de\n_START_PARAGRAPH_\nKo\xc4\x8da Monte Rosa (2883 m) je edina planinska ko\xc4\x8da v masivu v lasti \xc5\xa1vicarskega alpskega kluba. Nahaja se na Plattje, skalnatem otoku, med ledenikoma G\xc3\xb6rner in Grenz. Dostopna je iz Rotenbodena, postaje na \xc5\xbeelezni\xc5\xa1ki progi Gornergratbahn. Ko\xc4\x8da je bila odprta leta 1894 in obnovljena leta 1940. V letu 2009 je bila odprta nova visoko tehnolo\xc5\xa1ko ko\xc4\x8da. Zgradba v obliki kristala s petimi nadstropji je zasnovana za pridobitev 90 odstotkov svojih energetskih potreb od sonca in se bo uporabljala tudi kot raziskovalna postaja._NEWLINE_Druge ko\xc4\x8de so v lasti italijanskega alpskega kluba, med njimi ko\xc4\x8da Regina Margherita, ki se nahaja na 4.559 metrih na Signalkuppe. Odprta je bila leta 1893 in nadome\xc5\xa1\xc4\x8dena leta 1979 in je \xc5\xa1e vedno najve\xc4\x8dja zgradba v Evropi, ki vklju\xc4\x8duje laboratorij in observatorij._NEWLINE_Druge ko\xc4\x8de v lasti italijanskega alpskega kluba so ko\xc4\x8da Marinelli (3036 m), ki se uporablja za vzpon na vzhodni strani in Bivacco Citt\xc3\xa0 di Gallarate (3960 m), ki se nahaja v bli\xc5\xbeini vrha Jagerhorn."